130 
Som det fremgaar heraf, er de to første Prøver samlede sam¬ 
mesteds, nemlig ved Krasnowodsk paa Østsiden af det kaspiske Hav; 
men til forskellig Aarstid; den tredje Prøve derimod er fra Syd¬ 
enden af det kaspiske Hav ved Enseli i Persien. Desværre er der 
ingen Maaling af Temperatur og Saltholdighed taget samtidig med 
Prøverne; det vilde jo have haft sin store Betydning særlig i et 
Hav, hvis hydrografiske Forhold er saa forskellige paa de forskel¬ 
lige Steder som Tilfældet er med det kaspiske Hav. Dog kan man 
gaa ud fra, at Vandet har haft en relativ betydelig Saltmængde, 
da begge Lokaliteter ligger i det sydlige Bækken, hvis Vand i 
Følge de sædvanlige Angivelser skal indeholde omkring 15 °/oo Salt. 
Maaske er det dog ikke udelukket, at Prøven fra Enseli stammer 
fra mindre salt Vand, da den er samlet i en Lagune. 
Floraen i det kaspiske Hav er kun lidet kendt; saa vidt jeg 
har kunnet opspore, existerer der kun en Afhandling af A. G r u - 
now: Algen und Diatomaceen aus dem Kaspischen Mere (i O. 
Schneider: Naturwissenschaftliche Beitråge zur Kenntnisse der Kau- 
kasuslander x ), Dresden 1878), som omhandler Algefloraen. 
I denne opføres foruden nogle faa højere Alger en stor Mængde 
Bunddiatoméer, som for Størstedelen skriver sig fra Krasnowodsk, 
men der er intet om den pelagiske Flora. 
Paa hosstaaende Tabel har jeg opført de iagttagne pelagiske 
Former uden at tage Hensyn til de ret talrige døde Skaller af 
Bunddiatoméer. For Oversigtens Skyld har jeg medtaget Dyrene 
og angivet alle Organismernes Hyppighed ved de sædvanlige 
Planktonbetegnelser * 2 ). 
a ) Denne Bog har ikke været mig tilgængelig i sin Helhed, men et Se¬ 
parataftryk af Grunows Afhandling har jeg ved Inspektør E. Østrups 
Velvilje kunnet benjftte. 
2 ) c = almindelig, -j- = ikke sjælden, r = sjælden, rr = meget sjælden 
(kun enkelte Individer iagttagne). 
